Pål Arne Fagernes

Pål Arne Fagernes (født 8. juni 1974 i Asker, død 4. august 2003 i Moss) var en norsk spydkaster og bokser.

 Spydkarrieren 
Fagernes' beste resultat som spydkaster var 4.-plass under VM i friidrett i 1999. Han kastet da 86,24 meter og satte norsk rekord. Under kvalifiseringen i OL i Sydney i 2000 forbedret han sin norske rekord til 86,74 meter. I finalen oppnådde han 83,04 meter og ble nummer ni. Han deltok også i OL 1996 i Atlanta. Fagernes vant fire NM-gull, og i 2002 mottok han kongepokalen. Han nådde imidlertid aldri helt opp i verdenstoppen, mye på grunn av utenomsportslige problemer.

Hans norske rekord sto inntil juni 2005 da Andreas Thorkildsen kastet 86,82 meter under et stevne i Finland. Thorkildsen har senere forbedret rekorden ytterligere.

 Øvrig karriere 
Sin debutkamp som proffbokser, mot slovakiske Peter Simko i 2003, vant han på teknisk knockout etter 25 sekunder. 

Fagernes vant også 72 nasjonale langrennskonkurranser, seks kretsmesterskap i langrenn og nesten 30 sykkel/offroad-ritt – inkludert ett Norgescupritt. I 1990 kastet han en snøball 81,46 meter under det uoffisielle norgesmesterskapet på Bislett.Tjalve Han representerte Asker Skiklubb i langrenn og friidrett (IK Tjalve fra 1995).

 Dødsulykke 
Pål Arne Fagernes omkom i en bilulykke på E6 i Østfold, kun 29 år gammel.

 Internasjonale mesterskap 
ÅrMesterskapStedLandPlasseringResultat1996 OLAtlanta13. 79,78 m1997VMAthen20.75,66 m1998EMBudapest16.77,54 m1999VMSevilla4.86,24 m (NR)2000 OLSydney9. 83,04 m

 Norske mesterskap 
ÅrStedArenaPlasseringResultat1994JessheimJessheim stadionSølv72,34 m1995LillehammerStampeslettaSølv 74,06 m1996KristiansandKristiansand stadionGull77,04 m1998AskøyRavnangerGull 84,46 m (MR)1999ByrkjeloByrkjelo stadionGull 79,74 m2002SandnesSandnes stadionGull 81,25 m

 Referanser 

 Eksterne lenker 


Kategori:Norske spydkastere
Kategori:Norske boksere
Kategori:Norgesmestere i friidrett
Kategori:Kongepokalvinnere i friidrett
Kategori:Deltakere for Norge under Sommer-OL 1996
Kategori:Friidrettsutøvere under Sommer-OL 1996
Kategori:Deltakere for Norge under Sommer-OL 2000
Kategori:Friidrettsutøvere under Sommer-OL 2000
Kategori:Personer fra Asker kommune
Kategori:Deltakere for Norge under VM i friidrett 1997
Kategori:Friidrettsutøvere for IK Tjalve
Kategori:Omkomne i trafikkulykker